Ni asubuhi nyingine kwa daktari huyo ambae pamoja na wenzake wapo
mstari wa mbele kuhakikisha wanaokoa maisha ya
wanajeshi wanaopigana kwenye vita vya Ukraine.
Mbele yake ni mwanajeshi anaepumua kwa pafu moja, alipigwa risasi
kwenye pafu jingine.
Daktari huyu na timu yake wana jukumu la kuokoa maisha
ya mwanajeshi huyu.
Tunajiandaa na upasuaji saa tatu.
Hivi karibuni tumekuwa tukianza saa tatu na hatujui
tunamaliza wakati gani.
Tupo katika hospitali ya Mechnikov katika eneo la Dnipro.
Theluthi mbili ya wagonjwa hapa ni askari, waliojeruhiwa kwenye
uwanja wa mapambano.
Kabla ya vita Mykola alikuwa mtaalamu wa masuala ya
program huko Lviv.
Anatuambia alidhani majeraha aliyoyapata yangemsababishia kifo.
Nilipigwa risasi kwa mbele.
Kwenye mapafu yangu yote mawili mbavu na kufua
changu viliharibiwa vibaya.
Madaktari hapa wanaiita hospitali yao kama "kiwanda
cha kuokoa maisha".
Askari huyu ana jeraha lililotokana na bomu la kutegwa ardhini na
majeraha mengine kwenye viungo vyake pamoja na
mgongoni yaliosababishwa na vipande vya bomu.
Ni kama sisi sote kwa ghafla tu tulijikuta katika filamu hii ya
kutisha na hatuwezi kutoka.
Imekuwa maisha yetu.
Sio kitu ambacho unaweza kuelezea kwa maneno, lazima uione kwa
macho yako mwenyewe.
Idara ya Dokta Valentyna imejikita katika kutibu majeraha yaliyopata Maambukizi.
Alijiunga na hospitali hii kama mwanafunzi na sasa
anaongoza idara hii.
Mapigano ni makali katika eneo la Donbas na Dnipro - lakini katika
miaka miwili iliyopita idadi ya wagonjwa wanaopelekwa hospitalini
hapo imekuwa ikiongezeka zaidi ya mara dufu.
Kilichobadilika ni kwamba huduma ya kwanza wanayopewa wanajeshi
waliojeruhiwa ni bora kuliko hapo kabla.
Wagonjwa ambao hapo awali hawakuweza kunusurika
wakati wakisafirishwa, sasa wanaweza kufika hospitalini.
Kwa hiyo kwa sasa tunapata wagonjwa wenye hali mbaya sana.
Siyo wagonjwa tu ambao wamebadilika.
Madaktari wamekuwa wepesi, wenye ufanisi, lakini kwa upande
mwingine wanachoka mno.
Mimi na wenzangu kwa sasa tumeacha kuwauliza wagonjwa
wameumiaje, pengine watusimulie wenyewe hali ilivyokuwa.
Ikiwa utawauliza maswali mengi, haiwezi kusaidia.
Kimsingi mara zote nipo kazini.
Siku imekwisha lakini Valentyn haendi nyumbani, ana zamu
ya usiku baadae.
Wakati huo ndipo wagonjwa wengi wapya huletwa kutoka
eneo la mapambano.
Madaktari hapa sio lazima wasome habari, laah!
Idadi ya magari ya wagonjwa yanayowasili, inawajuza hali ya
mambo katika uwanja wa vita.